รายงานการประชุมสภาองค์การบริหารส่วนตำบลมะม่วงสองต้น
สมัยวิสามัญ  สมัยที่  2  ประจำปี พ.ศ.2553
ครั้งที่  1/2553
วันพฤหัสบดี  ที่  6  พฤษภาคม  พ.ศ. 2553
ณ  ห้องประชุมองค์การบริหารส่วนตำบลมะม่วงสองต้น
.....................................
ผู้เข้าประชุม
	ลำดับที่
	ชื่อ  -  สกุล
	ตำแหน่ง
	ลายมือชื่อ

	1.

2.

3.

4.

5.

6.

7.

8.

9.

10.

11.

12.

13.
	นายสมพงค์  จิตวิบูลย์
นายธนากรณ์  สาพรเจริญ
นายดนัย  สิทธิชัย
นายสุธรรม  ผดุงกิจ
นายสุธิระ  สุรษา
นายเหม  หมื่นศรีรา
นายสำพันธ์  สมทอง

นายถาวร  เยี่ยมเวช
นายไสว  ชูสวัสดิ์
นายประสิทธิ์  รัตนนุพงศ์

นายวัชรา  โทการ
นางเกษร  ขาววงค์
นายเจริญ  มณีสุวรรณ์

	ประธานสภา อบต.
รองประธานสภา อบต.
เลขานุการสภา อบต.
สมาชิกสภา อบต. หมู่ที่ 1
สมาชิกสภา อบต. หมู่ที 1
สมาชิกสภา อบต. หมู่ที่ 2
สมาชิกสภา อบต. หมู่ที่ 2
สมาชิกสภา อบต. หมู่ที่ 3
สมาชิกสภา อบต. หมู่ที่ 3
สมาชิกสภา อบต. หมู่ที่ 4
สมาชิกสภา อบต. หมู่ที่ 5
สมาชิกสภา อบต. หมู่ที่ 5
สมาชิกสภา อบต. หมู่ที่ 6

	สมพงค์  จิตวิบูลย์
ธนากรณ์  สาพรเจริญ
ดนัย  สิทธิชัย
สุธรรม  ผดุงกิจ
สุธิระ  สุรษา
เหม  หมื่นศรีรา
สำพันธ์  สมทอง

ถาวร  เยี่ยมเวช
ไสว  ชูสวัสดิ์
ประสิทธิ์  รัตนนุพงศ์
วัชรา  โทการ
เกษร  ขาววงค์
เจริญ  มณีสุวรรณ์

	
	
	
	

	ผู้เข้าร่วมประชุม
	
	

	ลำดับที่
	ชื่อ  -   สกุล
	ตำแหน่ง
	ลายมือชื่อ

	1.
2.

3.
4.
5.
	นายมณี  จารีย์
นายเจริญศักดิ์  แสนเสนาะ
ร.ต.ถวิล  อักษรรัตน์
นายพิเชษฐ์  ชตาเริก
นายสุธรรม   สมทอง
	นายก อบต.มะม่วงสองต้น
รองนายก อบต.มะม่วงสองต้น
รองนายก อบต.มะม่วงสองต้น
เลขานุการนายก อบต.มะม่วงสองต้น
กำนัน ต.มะม่วงสองต้น
	มณี  จารีย์
เจริญศักดิ์  แสนเสนาะ
ถวิล  อักษรรัตน์

พิเชษฐ์  ชตาเริก
สุธรรม  สมทอง

	ลำดับที่
	ชื่อ  -   สกุล
	ตำแหน่ง
	ลายมือชื่อ

	6.
7.
8.
9.
10.
11.
12.
13.
14.
15.
16.
17.
18.

	นายประกอบ  เหล็กเพ็ชร
นายณรงค์  เยี่ยมเวช
นางถมยา  อัครคำ
นางวราภรณ์  เพชรกิจ
นายสุอีบ  บูมะลายู

นายสุโบ๊ะ  รัตนนุกูล
นายประกอบ สุตนพัฒน์
นายนิวร  สกาวรรณ์
นายโสภณ  กลักดวงจิตร
นางนงนุช  สังข์ชุม

นายราชิต   สุดพุ่ม
นายจักรี  มาลีเลศ
นายสมโภชน์    โอทอง
	ผู้ใหญ่บ้านหมู่ที่  6
ผู้ใหญ่บ้านหมู่ที่  3
ผู้ใหญ่บ้านหมู่ที่ 4
ผู้ใหญ่บ้านหมู่ที่ 5
ผู้ใหญ่บ้านหมู่ที่ 1
ผู้ช่วยผู้ใหญ่บ้านหมู่ที่ 3
ผู้ช่วยผู้ใหญ่บ้านฝ่ายรักษาความสงบ หมู่ที่ 3
ผู้ช่วยผู้ใหญ่บ้านฝ่ายรักษาความสงบ หมู่ที่ 6
สารวัตรกำนัน
ผู้ช่วยผู้ใหญ่บ้านหมู่ที่ 6
นายอำเภอเมือง
ท้องถิ่นอำเภอเมือง
ปลัดอำเภอ
	ประกอบ  เหล็กเพ็ชร
ณรงค์  เยี่ยมเวช
ถมยา  อัครคำ
วราภรณ์  เพชรกิจ
สุอีบ  บูมลายู
สุโบ๊ะ  รัตนนุกูล
ประกอบ สุตนพัฒน์
นิวร  สกาวรรณ์
โสภณ  กลักดวงจิตร
นงนุช  สังข์ชุม

ราชิต   สุดพุ่ม
จักรี  มาลีเลศ
สมโภชน์    โอทอง


เริ่มประชุมเวลา  10.40  น.
เลขานุการสภา
บัดนี้สมาชิกสภา อบต.เข้าร่วมประชุมจำนวน  12  ท่าน  ขอให้ผู้เข้าร่วมประชุมทุกท่านยืนขึ้นและขอเชิญท่านประธานสภา จุดเทียนบูชาพระรัตนตรัยและเปิดการประชุมตามระเบียบวาระต่อไป
ประธานสภา 
ขอเชิญทุกท่านนั่ง สวัสดีผู้เข้าร่วมประชุมทุกท่าน ผมขอเปิดการประชุมสภาสมัยวิสามัย สมัยที่ 2 ครั้งที่ 1 ซึ่งตรงกับวันพฤหัสบดี ที่ 6 พฤษภาคม 2553
ระเบียบวาระที่  1
เรื่องที่ประธานแจ้งให้ที่ประชุมทราบ
ประธานสภา
ในการประชุมในวันนี้ทางสภา อบต. ได้รับเกียรติจากท่านนายอำเภอเมืองนครศรีธรรมราชและคณะมาเข้าร่วมประชุม เพื่อพบปะกับสมาชิกทุกท่าน  ผมในนามตัวแทนสมาชิกสภา อบต. ขอเชิญท่านนายอำเภอเมืองนครศรีธรรมราช  ได้มอบนโยบายและให้คำแนะนำเพื่อที่จะได้นำไปใช้เป็นแนวทางในการพัฒนาตำบลต่อไป  ขอเรียนเชิญ

นายอำเภอเมืองฯ
สวัสดีท่านประธานสภา ผู้บริหารท้องถิ่นและผู้เข้าร่วมประชุม ที่เคารพทุกท่าน  ผมรู้สึกเป็นเกียรติอย่างยิ่งที่ได้มีโอกาสมาพูดคุยกับทุกท่านในวันนี้ แนวทางในการพัฒนาท้องถิ่นนั้นมีหลักดำเนินการอยู่สองทาง คือ ดำเนินการตามนโยบายรัฐบาลและดำเนินการตามอำนาจหน้าที่ตามระเบียบกฎหมายกำหนด ในการทำงานของท้องถิ่นนั้น  จะต้องยึดหลักความสามัคคีและประโยชน์ของราษฎรเป็นหลัก  ซึ่งประเทศไทยเรานั้นได้   นำเอาระบบประชาธิปไตยมาบริหารประเทศ  ในระบบประชาธิปไตยนั้นกำหนดให้ผู้บริหารมาจากการเลือกตั้งแต่เมื่อจบการเลือกตั้งทุกฝ่ายต้องเคารพและยอมรับผลการเลือกตั้ง  ให้ทุกฝ่ายร่วมกันพัฒนาท้องถิ่น ซึ่งให้ทั้งฝ่ายท้องถิ่นและท้องที่ร่วมมือกันแล้วจะเกิดความสำเร็จสูงสุด  เมื่อทุกฝ่ายร่วมมือกันได้ประชาชนก็จะได้รับประโยชน์ ท้องถิ่นที่น่าอยู่นั้นจะต้องมีความปลอดภัยในชีวิตและทรัพย์สิน  ซึ่งเป็นเรื่องของทั้งสองฝ่ายต้องร่วมมือกันคือท้องที่และท้องถิ่น  ในการสอดส่องดูแลรายงานข่าว เฝ้าระวังป้องกันทั้งทางด้านอาชญากรรมและยาเสพติดและอีกเรื่องหนึ่งที่ลืมไม่ได้คือเรื่องส่งเสริมอาชีพ จากผมมองภูมิประเทศและสภาพโดยทั่วไป   น่าจะส่งเสริมให้ประชาชนปลูกพืชผักปรอดสารพิษ  ซึ่งจากกระผมเคยเป็นนายอำเภอพระพรหม  ผมก็ได้จัดทำโครงการปลูกผักปรอดสารพิษแต่จะต้องควบคุมให้ได้คุณภาพ คือต้องปรอดสารพิษจริงจะต้องมีการตรวจ ซึ่งการส่งเสริมการปลูกผักปรอดสารพิษนั้นก็สามารถสร้างรายได้ให้ประชาชนมากพอสมควร ซึ่งขณะนี้ตลาดยังคงมีความต้องการสูงและทางโรงพยาบาลมหาราช  ก็จัดทำโครงการนี้เหมือนกัน  สุดท้ายผมขอฝากผู้บริหารท้องถิ่นและท้องที่ให้ร่วมมือกันพัฒนาตำบล  โดยมุ่งเน้นให้สังคมมีความสงบ ปลอดภัย ส่งเสริมและพัฒนาอาชีพให้ประชาชนมีความเป็นอยู่ที่ดีขึ้น  ซึ่งจะต้องนำท้องถิ่นไปสู่การพัฒนาที่ยังยืนด้วยความรักสามัคคี                                                                                                                                                                                                                                                                                                                                                                                                                                                                                               
ระเบียบวาระที่  2
เรื่องรับรองรายงานการประชุมสภาสมัยสามัญ  สมัยที่ 1  ครั้งที่  1          เมื่อวันที่  15  กุมภาพันธ์  พ.ศ. 2553
ประธานสภา


ตามที่เลขานุการสภาได้จัดทำรายงานการประชุมครั้งที่แล้วเสนอที่
ประชุมพิจารณาและผลการพิจารณาของคณะกรรมการตรวจรายงานการประชุมมีมติให้คงรายละเอียดเหมือนเดิม  ขอเชิญที่ประชุมพิจารณารับรองรายงานการประชุม

ที่ประชุม


มีมติรับรองรายงานการประชุม  11  เสียง  งดออกเสียง  1  เสียง
ระเบียบวาระที่ 3


ญัตติเสนอเพื่อพิจารณา
3.1 ญัตติพิจารณาจ่ายขาดเงินสะสม
ประธานสภา
3.1.1  โครงการฝึกอบรมอาสาสมัครประจำหมู่บ้าน ตำบลมะม่วงสองต้น ในการป้องกันและเฝ้าระวังยาเสพติด

ตามญัตติพิจารณาจ่ายขาดเงินสะสมตามโครงการที่ผู้บริหารท้องถิ่นเสนอญัตติขอเชิญชี้แจงรายละเอียด
นายก อบต.
ผมขออนุญาตประธานสภาให้ทางหัวหน้าส่วนการคลัง ชี้แจงรายละเอียดเกี่ยวกับยอดเงินสะสมก่อนการพิจารณาจ่ายขาดเงินสะสม
ประธานสภา
ขอเชิญหัวหน้าส่วนการคลังชี้แจงรายละเอียดเงินสะสม
หัวหน้าส่วนการคลัง
ยอดเงินสะสม ณ 31 มีนาคม  2553  มีจำนวน 4,247,531.06 บาท หักรายได้ค้างรับ 6,520.60 บาท คงเหลือเงินสะสม 4,241,010.46 บาท 

เงินทุนสำรองเงินสะสม (จ่ายไม่ได้) 2,757,654.81 บาท
ประธานสภา
ผมขอให้ที่ประชุมพิจารณาจ่ายขาดเงินสะสม โครงการฝึกอบรมอาสาสมัครประจำหมู่บ้าน ตำบลมะม่วงสองต้น ในการป้องกันและ
เฝ้าระวังยาเสพติด   ขอเชิญที่ประชุมพิจารณาและซักถามข้อสงสัย  (ไม่มี)ถ้าไม่มีสมาชิกท่านใดซักถาม ผมขอมติที่ประชุม
ที่ประชุม
มีมติอนุมัติให้จ่ายขาดเงินสะสม โครงการฝึกอบรมอาสาสมัครประจำหมู่บ้าน  ตำบลมะม่วงสองต้น ในการป้องกันและเฝ้าระวังยาเสพติด    
11  เสียง  งดออกเสียง  1  เสียง
ประธานสภา


3.1.2 โครงการพัฒนาตำบล ด้านโครงการพื้นฐาน จำนวน 8 โครงการ ดังนี้
1.โครงการก่อสร้างถนนคอนกรีตเสริมเหล็ก สายซอยโคนยาง หมู่ที่ 3 ตำบลมะม่วงสองต้น อำเภอเมือง  จังหวัดนครศรีธรรมราช
2.โครงการก่อสร้างถนนคอนกรีตเสริมเหล็ก สายซอยข้างบ้านนายปรีชา หมู่ที่ 5 ตำบลมะม่วงสองต้น อำเภอเมือง  จังหวัดนครศรีธรรมราช
3.โครงการก่อสร้างถนนคอนกรีตเสริมเหล็ก สายซอยบ้านคลองลาว 
 หมู่ที่ 6 ตำบลมะม่วงสองต้น อำเภอเมือง  จังหวัดนครศรีธรรมราช

4.โครงการปรับปรุงถนนสายพัสดีพร้อม หมู่ที่ 2 ตำบลมะม่วงสองต้น อำเภอเมือง  จังหวัดนครศรีธรรมราช
5.โครงการปรับปรุงถนนสายซอยตาพริ้ง  หมู่ที่ 4 ตำบลมะม่วงสองต้น อำเภอเมือง  จังหวัดนครศรีธรรมราช
6.โครงการวางท่อระบายน้ำ คสล.ถนนสายซอยฉางตก หมู่ที่ 1 ตำบลมะม่วงสองต้น อำเภอเมือง  จังหวัดนครศรีธรรมราช
7.โครงการวางท่อระบายน้ำ คสล.ถนนสายบ้านจ่าสิบเอกธานี หมู่ที่ 2 ตำบลมะม่วงสองต้น อำเภอเมือง  จังหวัดนครศรีธรรมราช
8.โครงการขยายท่อเมนต์ประปา สายบ้านป่ากล้วย-สมอชัย หมู่ที่ 3,4

ตำบลมะม่วงสองต้น อำเภอเมือง  จังหวัดนครศรีธรรมราช
รายละเอียดของแต่ละโครงการปรากฏตามเอกสารโครงการที่ได้เสนอที่ประชุมไปแล้ว  ขอให้ที่ประชุมพิจารณาและซักถามข้อสงสัย  ขอเชิญ
นายประสิทธิ์  รัตนนุพงศ์
การจ่ายเงินสะสมโครงการพัฒนาตำบลด้านโครงสร้างพื้นฐาน จำนวน 8 
ส.อบต.ม.4
โครงการ  ที่นายก อบต. เสนอนั้น ผมพิจารณาแล้วเป็นการจ่ายขาดเงินสะสมที่ไม่เหมาะสม  เนื่องจากบางโครงการดำเนินการแล้วมีผู้รับประโยชน์น้อยไม่คุ้มกับงบประมาณจ่ายไป  บางโครงการเขียนรายละเอียดไม่ถูกต้อง  จึงขอซักถามท่านนายก อบต. เป็นข้อๆ ดังต่อไปนี้

1.โครงการก่อสร้างถนนคอนกรีตเสริมเหล็ก สายซอยโคนยาง หมู่ที่ 3 ผมว่าน่าจะพิมพ์ผิด ควรเป็นสายซอยช่องยาง ซึ่งโครงการนี้ผมเห็นว่าเป็นโครงการที่ไม่เหมาะสมที่จะดำเนินการ  เนื่องจากมีครัวเรือนที่ใช้สอยไม่กี่ครัวเรือนและเป็นซอยตัน ควรจะนำงบประมาณไปดำเนินการโครงการอื่น

2.โครงการก่อสร้างถนนคอนกรีตเสริมเหล็ก สายซอยข้างบ้านนายปรีชา  หมู่  5 เป็นโครงการที่ไม่เหมาะสมที่จะดำเนินการ เนื่องจากมีครัวเรือนที่ใช้สอยไม่กี่ครัวเรือนและเป็นซอยตัน น่าจะนำงบประมาณไปทำโครงการซอยตาเชย ซึ่งเป็นทางเชื่อมระหว่างหมู่บ้านมีผู้ใช้สอยมากกว่า

3.โครงการขยายท่อเมนต์ประปา สายบ้านป่ากล้วย-สมอชัย  หมู่ที่ 3,4  ในรายละเอียดโครงการในส่วนของท่อ PVC Ø 1 ” (ชั้น 8.5) ชนิดบานหัว ยาว 164 เมตร ใช้ท่อ 56 ท่อ  ทำไมต้องตั้งจำนวนท่อมากกว่าระยะทาง จะเอาท่อที่เหลือไปไว้ที่ไหน ในส่วนของท่อ  PVC Ø ½  ” (ชั้น 8.5) แบบบานหัว มันเป็นขนาดท่อที่ใช้เดินระบบประปาภายในบ้านไม่เหมาะสมที่จะนำมาใช้เป็นท่อเมนต์  ซึ่งจะทำให้น้ำประปาแรงดันน้อยและไหลช้า

4.โครงการวางท่อระบายน้ำ คสล.ถนนสายบ้านจ่าสิบเอกธานี หมู่ 5 เป็นการกำหนดพื้นที่ดำเนินการผิด  ความเป็นจริงควรเป็นหมู่ 2
5.โครงการปรับปรุงพัฒนาเส้นทางคมนาคมและโครงการพัฒนาระบบจ่ายน้ำประปาหมู่บ้าน ได้กำหนดระยะเวลาดำเนินการ ปีพ.ศ.2552 เป็นการกำหนดปี พ.ศ. ดำเนินการผิด
ประธานสภา
ขอเชิญท่านนายก อบต.ชี้แจงรายละเอียด ตามที่สมาชิกสภา อบต.หมู่ 4 นายประสิทธิ์  รัตนนุพงศ์  ซักถาม   ขอเชิญ
นายก อบต.
ก่อนที่ผมจะตอบข้อซักถาม ผมขออนุญาตประธานสภาขอแก้ไขคำผิดของโครงการที่ขอจ่ายขาดเงินสะสม ดังต่อไปนี้
1.โครงการก่อสร้างถนนคอนกรีตเสริมเหล็ก สายซอยโคนยาง ขอแก้เป็น สายซอยช่องยาง และในส่วนของข้อ 5 ระยะเวลาดำเนินการ พ.ศ. 2552 ขอแก้เป็น พ.ศ.2553
2.โครงการวางท่อระบายน้ำ คสล.ถนนสายบ้านจ่าสิบเอกธานี หมู่ที่ 5 ขอแก้ไขเป็น หมู่ที่ 2 และขอตัดคำในข้อหลักการ ข้อความเพื่อระบายน้ำเสียลงคลอง ขอตัดคำว่า “เสีย”ออก
3.โครงการขยายท่อเมนต์ประปาสายบ้านป่ากล้วย-สมอชัย หมู่ 3,4 ขอแก้ไขรายละเอียดในส่วนของข้อ 4.เป้าหมาย เดิมใช้ท่อจำนวน 297.5 เมตร ขอแก้ไขเป็น 297.5 ท่อ เดิมฝังท่อ PVC Ø 1 ” (ชั้น 8.5) ชนิดบานหัว  ยาว 164 เมตร ขอแก้ไขเป็นยาว 224 เมตร และระยะเวลาดำเนินการปีพ.ศ. 2552 ขอแก้เป็น ปีพ.ศ. 2553
ตามที่สมาชิกสภา อบต.ม.4 โดยนายประสิทธิ์  รัตนนุพงศ์ ได้ซักถาม ผมขอตอบเป็นข้อ ๆ  ดังนี้
1.ตามที่ท่านได้อภิปรายว่าผมได้จ่ายขาดเงินสะสมไม่เหมาะสมนั้นด้วยเหตุผลที่ทางผู้บริหารท้องถิ่น  จำเป็นต้องจ่ายขาดเงินสะสมเนื่องจากในปีงบประมาณ พ.ศ. 2553  ทางรัฐบาลได้ตัดเงินอุดหนุนทั่วไปเป็นเงินประมาณ 1,600,000 บาท ทำให้โครงการที่ได้ตั้งจ่ายไว้ในข้อบัญญัติงบประมาณรายจ่ายประจำปีไม่สามารถดำเนินการได้  เนื่องจากไม่มีงบประมาณ จึงต้องนำโครงการดังกล่าวมาขอจ่ายขาดเงินสะสมแทน  ซี่งเป็นคำถามว่าถ้าทางผู้บริหารท้องถิ่นไม่นำโครงการมาขอจ่ายขาดแล้ว ถ้าราษฎรของแต่ละหมู่บ้าน  ตามท่านสมาชิกสภาแต่ละหมู่บ้านว่าในปีนี้ไม่ทำโครงการใดเลย  ท่านและผมจะอยู่และทำอย่างทั้งที่แต่ละหมู่บ้านยังคง

ต้องการการพัฒนาหมู่บ้านและแก้ไขปัญหาต่าง ๆ ที่ได้รับความเดือดร้อน 
จึงมีความจำเป็นต้องนำโครงการต่างๆ มาจ่ายขาดเงินสะสมและเมื่อสมัยที่แล้ว  ผู้บริหารชุดก่อนก็ได้ดำเนินการจ่ายขาดเงินสะสมไป  สี่ล้านกว่าบาทเหมือนกัน

2.การที่ผมไม่ดำเนินการพัฒนาโครงสร้างพื้นฐานซอยตาเชย เดิมเป็นถนนหินคลุกสภาพ อยู่ในสภาพใช้การได้และไม่สามารถจัดทำเป็นถนน คสล.ได้  เนื่องจากเอกสารอุทิศที่ดินไม่ชัดเจน
3.โครงการซอยตาพริ้ง ที่ต้องขอเปลี่ยนเป็นโครงการปรับปรุง เนื่องจากแนวทางถนนเดิมไม่ชัดเจน จึงจำเป็นต้องดำเนินการปรับปรุงขยายแนวถนนออกไปด้านข้างเหมืองน้ำ  จึงไม่สามารถจัดทำเป็นถนน คสล.ได้
4.โครงการขยายท่อเมนต์ประปา สายบ้านป่ากล้วย-สมอชัย หมู่ที่ 3,4 มีความจำเป็นต้องเร่งดำเนินการ  เนื่องจากราษฎรในบริเวณนั้นได้รับความเดือนร้อนเรื่องน้ำมานานแล้ว
ประธานสภา


มีสมาชิกท่านใด มีข้อสงสัยที่จะซักถามอีกหรือไม่ (ไม่มี)  
ถ้าไม่มีผมขอมติที่ประชุม

าณไปทำโครงการซอยตาเชย ซึ่งเป็
ที่ประชุม


มีมติอนุมัติให้จ่ายขาดเงินสะสมโครงการพัฒนาตำบลด้านโครงสร้าง 
                      


พื้นฐาน  จำนวน 8 โครงการ รายละเอียดปรากฏตามเอกสารแนบท้าย  
ด้วยคะแนนเสียง  10  เสียง  งดออกเสียง  2  เสียง
3.2ญัตติพิจารณาขออนุมัติบัญชีแก้ไขเปลี่ยนแปลงคำชี้แจงประกอบงบประมาณรายจ่าย ประจำปี พ.ศ.2553  โครงการจัดซื้อเครื่องพ่นหมอกควัน
ประธานสภา


ตามญัตติพิจารณาขออนุมัติบัญชีแก้ไขเปลี่ยนแปลงคำชี้แจงโครงการจัดซื้อ
เครื่องพ่นหมอกควัน ตามรายละเอียดปรากฏตามเอกสารแนบท้าย  ขอเชิญที่ประชุมพิจารณาและซักถามข้อสงสัย  (ไม่มีผู้ซักถาม)  ถ้าไม่มีผมขอมติที่ประชุม
ที่ประชุม


มีมติอนุมัติให้แก้ไขเปลี่ยนเปลี่ยนแปลงคำชี้แจงประกอบงบประมาณ
รายจ่าย ประจำปี พ.ศ.2553  โครงการจัดซื้อเครื่องพ่นหมอกควัน ตามรายละเอียดเอกสารแนบท้าย 
ด้วยคะแนนเสียง  11  เสียง  งดออกเสียง  1  เสียง

3.3 ญัตติพิจารณาเห็นชอบการบริจาคเครื่องพิมพ์ Canon รุ่น Pixma Ip 1980  พร้อมติดตั้ง Tank  จำนวน 1 เครื่อง
ประธานสภา
ตามญัตติพิจารณาเห็นชอบการบริจาคครุภัณฑ์เครื่องพิมพ์ Connon  ตามรายละเอียดปรากฏตามเอกสารแนบท้ายนั้น  ขอเชิญที่ประชุมพิจารณาและซักถามข้อสงสัย (ไม่มีผู้ซักถาม) ถ้าไม่มีผมขอมติที่ประชุม

ที่ประชุม
มีมติเห็นชอบรับบริจาคเครื่องพิมพ์ Canon รุ่น Pixma Ip 1980  พร้อมติดตั้ง Tank  จำนวน 1 เครื่อง  รายละเอียดตามเอกสารแนบท้าย
ด้วยคะแนนเสียง  11  เสียง  งดออกเสียง  1  เสียง
ระเบียบวาระที่  4

ญัตติอื่น ๆ  
ประธานสภา
มีสมาชิกท่านใดมีญัตติอื่นที่จะเสนอที่ประชุมหรือไม่  ขอเชิญเสนอได้
นายเหม  หมื่นศรีรา
ผมมีเรื่องสอบถามท่านนายก 2 เรื่อง

       ส.อบต.หมู่ 2
1.เรื่องศูนย์ อปพร.การทำงานของสมาชิกศูนย์ อปพร.ในการเข้าเวรยามเวลากลางคืน  โดยทางนายก อบต.เป็นประธานศูนย์โดยตำแหน่ง ได้อนุญาตให้สมาชิกศูนย์ อปพร.มาเข้าเวรยามด้วยวาจาไม่มีคำสั่งเรียกใช้  ซึ่งถ้าทางนายกออกคำสั่งเรียกใช้ อปพร.ที่ปฏิบัติหน้าที่ก็จะได้รับค่าตอบแทน  ซึ่งการจ่ายค่าตอบแทนก็มีระเบียบรองรับอยู่แล้ว  ซึ่งในขณะนี้สมาชิก อปพร.ที่มาเข้าเวรยามอยู่เป็นการปฏิบัติหน้าที่ด้วยความสมัครใจโดยไม่ได้รับค่าตอบแทน จึงขอฝากท่านนายกช่วยพิจารณาด้วย

2.เรื่องการขอรายชื่อสมาชิกโอโทส ซึ่งทางจังหวัดได้แจ้งมายัง อบต. มะม่วงสองต้น ทางโทรศัพท์เพื่อขอรายชื่อโอโทส แต่ทราบว่ามีพนักงานแต่ไม่ทราบชื่อ ได้ตอบจังหวัดว่าไม่มีสมาชิกโอโทส  ซึ่งที่แท้จริงแล้วตำบลมะม่วงสองต้นได้ส่งบุคคลเข้าฝึกสมาชิกกู้ภัยโอโทส  ทำไมจึงตอบจังหวัดว่าไม่มีสมาชิกโอโทส
ประธานสภา
ขอเชิญท่าน นายก อบต.ตอบข้อซักถาม
นายก อบต.
ผมขอตอบคำถามเรื่องที่ 1. เรื่องศูนย์ อปพร. ผมได้อนุญาตให้สมาชิก
 อปพร. มาเข้าเวรยามในเวลากลางคืนด้วยวาจา เนื่องจาก อบต.มีงบประมาณที่จำกัดไม่เพียงพอที่จะดำเนินการในส่วนนี้ได้แต่ถ้าเป็นภารกิจที่จำเป็น เช่น ภัยพิบัติ เฝ้าระวังช่วงเทศกาล วันสำคัญ ผมก็จะออกคำสั่งเรียกใช้และจะมีค่าตอบแทนให้ ซึ่งระเบียบเขียนไว้ว่า สมาชิก อปพร.จะ

เบิกค่าตอบแทนได้ไม่เกิน 200 บาท ได้จะต้องปฏิบัติหน้าที่เกิน 8 ชั่วโมงต่อครั้ง
เรื่องที่ 2. เรื่อง ที่ทางจังหวัดโทรประสานงานขอรายชื่อสมาชิกโอโทส ซึ่งมีพนักงานที่ไม่ทราบชื่อรายงานจังหวัดว่าไม่มีสมาชิกโอโทน นั้น ผมจะดำเนินการตรวจสอบแล้วจะแจ้งให้ทราบในการประชุมครั้งต่อไป
ประธานสภา
มีสมาชิกท่านใดมีเรื่องอื่นๆ จะเสนออีกหรือไม่ (ไม่มี) ถ้าไม่มี ผมขอขอบคุณทุกท่านที่เข้าร่วมประชุม  ผมขอปิดการประชุม

ปิดการประชุมเวลา   12.40  น.








    ดนัย  สิทธิชัย








(นายดนัย  สิทธิชัย)



        






     เลขานุการสภา
    

 สมพงค์  จิตวิบูลย์



ผู้จดรายงานการประชุม

                               

         (นายสมพงค์  จิตวิบูลย์)


           


                
                              ประธานสภา
